Aktiivitalli Gunnarsberg: marraskuuta 2010
Talvisuunnitelmia Aktiivitalli Gunnarsbergissä
Marraskuu on tuonut tullessaan upeaakin upeammat lumimaisemat Inkooseen! Aktiivitallin Facebooksivuille saa tulla lataamaan omia ja ihailemaan muidenkin Aktiivitallin ystävien ottamia ihania heppa- ja muunkin aiheisia talvikuvia! Toivottavasti lunta tulee jatkossakin, sillä suunnitelmissa on hiihtorata ratsastushiihtoa varten. Pidetään peukkuja, että taivas avaa lumivarastonsa. Sovitaan hiihtoratsastusradanrakennustalkoopäivä (huh, mikä sana) sitten, kun lunta on tarpeeksi.
Tänään olemme pitäneet päivän hommien lomassa suunnittelukokousta, samalla kun syötiin Maijun vaatimatonta kokouslounasta, miekkakalaa ja kirjolohta...
Suunnittelimme hiihtoradan lisäksi tulevia kursseja sekä aikuisille että lapsille. Luvassa ainakin tehokas alku uudelle vuodelle intensiivikurssilla ja tietenkin hauskaa menoa hiihtolomaksi. Piakkoin tulee tarkemmat tiedot, mutta kurssille voi ilman muuta ilmoittautua Eevalle jo ennakkoon. Tässä pätee samaa sääntö, kuin lettukekkereissäkin: Nopeat syövät hitaat!
Gaia viihtyy hangessa - ja hanki Gaiassa
Muuten elämä jatkaa rataansa. Iloitsemme talvimaisemien kauneudesta ja kaivamme esiin villasukat, - paidat ja -housut. Villakoiratkin saavat lisää vaatetta niskaan että tarkenevat hangessa.
Ja kun tässä nyt kerran villa-asiaa käsitellään, niin muistetaanhan, että ne sängyn alta löytyvät villakoirat ovat oikeasti enkeleiden tohveleita...
Etiketter: hiihtoratsastus, Inkoo, ratsastuskurssi
Jouluksi kotiin - Lutkulortin seikkailu
Kissoillakin on suojelusenkelinsä
Joulu on ihmeiden, perheen ja satujen aikaa. Aktiivitalli Gunnarsberg onkin saanut jo ensimmäisen jouluihmeensä. Sopivasti ensimmäisen sosiaalinenmedia-vuotemme päätteeksi Facebookillakin oli oma roolinsa tarinassamme. Ihme sai alkusysäyksensä ihan tavallisesta arkisesta Facebook-jutustelusta, johon tuli yllättäen harvinaisen ilahduttava vastaus:
Maiju Paukku Vihdoinkin tallin kunkkukisu on hyväksynyt pienet tulokkaat Reinon ja Urmaksen. Syövät jopa samasta kupista. Lutkulorttia vielä odotellaan. Viimeksi saapui ensimmäisenä adventtina retkiltään. On vähän kuin käänteinen Nuuskamuikkunen.
Aktiivitallin Facebook-kaveri: "Millanen kisu hukassa?? Naapuri vei yhden leikatun harmaaraidallisen uroksen Skeppsdalin löytöeläin taloon?? Ettei vaan olis teidän kisu???"
Maiju Paukku Joo se on sellanen harmaa raidallinen
Maiju Paukku On se meidän Lutku. Eeva lähtee illalla hakemaan. Ihanaa saadaan Kisu Family kokoon
Aktiivitallin Facebook-kaveri: Onnea kerranki! Arvasin, että se on joku naapurin kissa...
Maiju Paukku Lutkulortti saatiin perjantaina kotiin ja vietti vuorokauden sohvan takana, aamulla löytyi sängyn jalkopäästä. Ihanaa kun kaikki kisut kotona.
Aktiivitalli lähettää suurkiitokset Lutkulortin löytäjälle, Skeppsdalin löytöeläinkodille ja hyvälle ystävälle, joka lahjakkaasti laski yks yhteen ja osasi johdattaa meidät kisumme luo. Kiitokset kaikille myös onnitteluista ja terveisistä Lutkulortille. Nyt kyllä riittää joulumieltä aina Aktiivitallin perinteiseen aatonaamun maneesipuuroon asti. Tulethan sinäkin syömään kanssamme puuroa ja kuuntelemaan joulurauhan julistusta!
PS. Jos et ole vielä Aktiivitallin Facebookryhmässä, tule ihmeessä mukaan! Koskaan ei tiedä, milloin pelastamme toistemme päivän...
Hyvää isänpäivää kaikille, ja aivan erityisesti haluamme tänään lähettää lämpimiä ajatuksia ja suurkiitokset kaikille Aktiivitallilaisten ihanille isille! Olette korvaamattomia!